Stiven Kainat
Stiven Kainat (ing. Steven Universe) — Rebekka Şuqar[ing.] tərəfindən Cartoon Network üçün yaradılmış amerikan cizgi serialı. Serialda Çimərlik şəhərində (ing. Beach City) yaşayan Stiven Kainat[ing.] və onun minerallardan təşkil olunmuş kristal yadplanetli dostları — Qarnet[ing.], Ametist[ing.] və Perl[ing.] dünyanı təhlükə yaradacaq şeylərdən müdafiə edir. Serialın pilot epizodu ilk dəfə 2013-cü ilin mayında efirə çıxdı və sonra serial 2013-cü ilin noyabrından başlayaraq 2019-cu ilin yanvarına qədər beş mövsüm olmaqla davam etdi. 2019-cu ilin sentyabrında serialın filmi "Steven Universe: The Movie[ing.]" buraxıldı, bunun ardınca iyirmi epizoddan ibarət "Steven Universe Future[ing.]" 2019-cu ilin dekabrından 2020-ci ilin martına qədər yayımlandı.